Ֆրանչեսկո Աչերբի

Ֆրանչեսկո Աչերբի (, ), իտալացի ֆուտբոլիստ, «Սասուոլո» ակումբի և Իտալիայի հավաքականի կենտրոնական պաշտպան։

Կենսագրություն
Ծնվել է Լոմբարդիայի Վիցոլո Պրեդապիսի կոմունայում։ 13 տարեկանից պարապել է «Պավիայի» պատանեկան դպրոցում։ Սկսել է խաղալ հարձակվողի դիրքում։

«Պավիա» 
Պրոֆեսիոնալ ֆուտբոլում իր նորամուտը կատարել է 18 տարեկանում՝ 2006 թվականի ապրիլի 23-ին մասնակցելով Սերիա C1-ի՝ «Սան Մարինոյի» դեմ խաղին։

2007 թվականի հունվարի 11-ին Աչերբին վարձավճարով տեղափոխվել Սերիա D-ի «Ռենատե» ակումբ և նույն օրը մասնակցել ընկերական հանդիպման։ «Ռենատեի» կազմում իր միակ պաշտոնական խաղն Աչերբին անցկացրել է ընդդեմ «Պալացոլո» ակումբի հունվարի 28-ին։ Երկու օր անց նա վերադարձել է «Պավիա»։

Միջմրցաշրջանում վարձավճարով ուղարկվել է «Տրիեստինա» օգոստոսի երկուսին, որտեղից շուտով վերադարձել է, իսկ օգոստոսի 16-ին ուղարկվել է «Սպեցիա», որի կազմում անցկացրել է 2007/08 մրցաշրջանը՝ հանդես գալով երիտասարդական կազմում։

2008 թվականի հունիսի 1-ին վերադարձել է «Պավիա», որտեղ երկու մրցաշրջան խաղացել է հիմնական կազմում։ Մասնակցել է 2009/10 մրցաշրջանի Սերիա C2-ի փլեյ-օֆֆի խաղերին, որտեղ «Պավիան» զիջել է «Սպեցիային», սակայն չնայած դրան հայտնվել է բարձրագույն դիվիզիոնում մի քանի ակումբների սնանկացման պատճառով։

«Ռեջինա» 
2010 թվականի հուլիսին Աչերբիի պայմանագրի կեսը վաճառվել է կալաբրիական «Ռեջինա» ակումբին, որը հանդես էր գալիս Սերիա B-ում։ Հունվարին «Ռեջինան» ամբողջովին գնել է ֆուտբոլիստին (ընդհանուր գումարը կազմել է € 400.000), ինչից հետո պայմանագրի կեսը վաճառել է «Ջենոային»։ 2010/11 մրցաշրջանում Աչերբին դարձել է «Ռեջինայի» հիմնական կազմի խաղացող՝ մասնակցելով առաջնության 42 խաղերից 40-ին և փլեյ-օֆֆի 2 հանդիպումներին, որոնցում նրա թիմը զիջել է «Նովարա» ակումբին։ Այդ մրցաշրջանում նա առաջին անգամ հանդես է եկել Իտալիայի գավաթի խաղարկությունում՝ դաշտից հեռացվելով «Ալեսանդրիայի» դեմ խաղում։

«Կիևո» 
2011 թվականի հունիսին «Ջենոան» ամբողջովին գնել է Աչերբիի պայմանագիրը՝ «Ռեջինա» ուղարկելով Անտոնինո Ռագուզուին։ Հուլիսի մեկին Աչերբին 4 միլիոն եվրոյով տեղափոխվել է Վերոնայի «Կիևո» ակումբ. նրա պայմանագրի կեսը դարձել է Կևին Կոնստանի՝ «Ջենոա» տեղափոխվելու գործարքի մաս։ Բարձրագույն լիգայում Աչերբին իր նորամուտը կատարել է 2011 թվականի նոյեմբերի 20-ին՝ մասնակցելով 12-րդ տուրի «Կատանիայի» դեմ արտագնա խաղին, որն ավարտվել է 2:1 հաշվով հօգուտ «Կիևոյի»։ 2012 թվականի մարտի 25-ին Աչերբին խփել է իր առաջին գոլը Սերիա А-ում՝ բացելով «Սիենա» ակումբի դեմ խաղի հաշիվը (1:1)։ 2011/12 մրցաշրջանում Աչեբին 17 անգամ դաշտ է դուրս եկել առաջնությունում, 3 անգամ՝ Իտալիայի գավաթի խաղարկությունում։

«Միլան» 
2012 թվականի հունիսի 20-ին «Ջենոան» կրկին գնել է Աչերբիի պայմանագրի մի մասը, որը պատկանում էր «Կիևոյին», որից անմիջապես հետո խաղացողի պայմանագրի կեսը վաճառվել է «Միլանին» (այդ ժամանակ «Ջենոայից» վարձավճարով «Միլան» է տեղափոխվել Կևին Կոնստանը։ Նոր ակումբում Աչերբին վերցրել է 13-րդ համարը, որի ներքո հանդես էր եկել այդ միջմրցաշրջանում «Միլանից» հեռացած Ալեսսանդրո Նեստան։ Պաշտոնական խաղում առաջին անգամ հանդես է եկել 2012 թվականի սեպտեմբերի 1-ին՝ մասնակցելով Բոլոնյայի դեմ հանդիպմանը (3:1)։

«Սասուոլո» 
2013 թվականի ամռանը տեղափոխվել է «Սասուոլո», որն առաջին անգամ դուրս էր եկել Սերիա А: Միջմրցաշրջանում խաղացողի մոտ հայտնաբերվել է բարորակ քաղցկեղային ուռուցք զարգացման վաղ փուլում և վիրահատությունից հետո նա վերադարձել է խաղադաշտ։ Սակայն ձմռանը նա ստիպված է եղել անցնել քիմիոթերապիա և մարզումներին վերադառնալ կարողացել է միայն 2014 թվականի ամռանը, իսկ խաղերին մասնակցել՝ 10 ամիս անց։ «Սասուոլոյի» «Ինտերնի» դեմ խաղում պարտվելոց հետո (0:7) մարզիչ Դի Ֆրանչեսկոն Աչերբիին դարձրել է պաշտպանության հիմնական խաղացող, ինչից հետո ակումբն անցկացրել է 7 խաղ առանց պարտության։

Իտալիայի հավաքական 
Աչերբին հրավիրվել է Իտալիայի հավաքական՝ մասնակցելու 2014 թվականի աշխարհի առաջնության նախընտրական խաղերին, սակայն խաղադաշտ դուրս չի եկել։

2015 թվականի նոյեմբերին Աչերբին հրավիրվել է Իտալիայի հավաքական և առաջին անգամ հանդես եկել նրա կազմում՝ փոխարինման դուրս գալով Ալբանիայի դեմ ընկերական խաղում (1:0)։ Հավաքականի մեկնարկային կազմում առաջին անգամ դաշտ է դուրս եկել 2016 թվականի մարտին՝ մասնակցելով Գերմանիայի դեմ խաղին (1:4)։

Վիճակագրություն

Ծանոթագրություններ

Արտաքին հղումներ 
 
 

Իտալացի ֆուտբոլիստներ
Միլանի ֆուտբոլիստներ
Կիևոյի ֆուտբոլիստներ
Սասուոլոյի ֆուտբոլիստներ
ՈՒԵՖԱ Եվրո 2020-ի ֆուտբոլիստներ